Odd Frogg

Odd Frogg (født 13. oktober 1901 i Hønefoss, død 23. februar 1934 i Oslo) var en norsk skuespiller.Odd Frogg i Store norske leksikon.

Han gikk på Frogner skole sammen med blant andre Johan Borgen. I 1921 oppsøkte de to kameratene Halfdan Christensen, som var sjef ved Nationaltheatret, for å bli opptatt som skuespillere i ensemblet.
Frogg imponerte og fikk sin debut i rollen som prestesønnen Benedikt i Nini Roll Ankers Kirken våren 1921. Borgen studerte jus. Senere bekreftet Frogg sitt lyriske talent som den unge presten Peter i Ibsens drama Kongs-Emnerne ved samme teater, i tittelrollen som Ambrosius Stub i Centralteatrets oppsetning av Ambrosius av Chr. K.F. Molbech, og som den unge forfatter Falk i Kjærlighedens Komedie på Den Nationale Scene i Bergen. Han returnerte til Nationaltheatret i 1928, og spilte store roller i klassiske og moderne stykker.

Sammen med Alfred Maurstad skrev han eventyrkomedien Askeladden, som ble oppført på både Nationaltheatret og Den Nationale Scene i 1930.

I perioden 1930–1933 var han engasjert ved Oslo Nye teater, hvor han gjorde krevende oppgaver blant annet i tittelrollen i Marius i 1931; et stykke basert på filmen av samme navn, hvis manus var skrevet av franske Marcel Pagnol. Året etter satte teateret opp Pagnols Fanny, igjen med Odd Frogg i rollen som Marius. Han var også kaptein Stanhope i den amerikanske Robert C. Sherriffs Reisens slutt (originaltittel: Journey's End) fra 1928, om fire dager i skyttergravene under første verdenskrig. Tilbake på Nationaltheatret hadde han hovedrollen som Dominique i Domino, sammen med Gerd Egede-Nissen. Etter den 27. forestillingen døde han etter å ha falt fra verandaen i sin leilighet i åttende etasje av et hybelbygg ved Frogner plass. Han var død da han ankom sykehuset..Odd Frogg omkommet i formiddag i Arbeiderbladet den 23. februar 1934. Han etterlot seg en papirlapp med påskriften «G.E.N.I.», hvilket kan ha stått for Gerd Egede-Nissen Ingebrigtsen.

Familie
Odd var sønn av Nicolai Frogg (1866–?)Nicolai Frog i Folketellingen 1900 fra Hønefoss kjøpsted. og Marta Frogg (Martha Rynning Olsen; 1872–1950).Marta Frogg, Dødsannonse i Aftenposten 4. april 1950. Faren var overrettssakfører i Hønefoss; han emigrerte til USA i 1904Nicolai Frog, emigrasjon i 1904. og lot siden ikke høre mer fra seg.Nicolai Frogg i Studentene fra 1887. Moren var skuespiller og søster av Ragna Wettergreen.Odd Frogg i Folketellingen 1910, bosatt i Kristiania. Også søstera Ruth Frogg (1897–?) var skuespiller.Ruth Frogg ved ibsenstage.hf.uio.no.

Odd giftet seg i 1926 med Elizabeth (Else) Thaulow (1903–1968) av Thaulow-slekten.Frogg, Odd i Hvem er Hvem, 1930. De var foreldre til billedhugger og journalist i Morgenbladet Lise Frogg (1929–1958), som giftet seg med den danske arkitekten Ulf Vejlby.Lysinger i Arbeiderbladet den 11. november 1950. Etter Odd Froggs død i 1934 giftet enken seg i 1940 med skuespiller Stein Grieg Halvorsen (1909–2013).Moren og Lise's dødsår er angitt på Gravstedsinformasjon fra Oslo kommune.

 Filmografi (utvalg) 
 1932 – Fantegutten
 1932 – Lalla vinner!

 Referanser 

Eksterne lenker


Kategori:Skuespillere ved Nationaltheatret
Kategori:Skuespillere ved Oslo Nye Teater
Kategori:Norske skuespillere
Kategori:Personer fra Oslo
Kategori:Personer fra Ringerike kommune